FFURFLEN RHW32

|  |  |  |  |
| --- | --- | --- | --- |
| **HYSBYSIAD O FWRIAD LANDLORD I WNEUD CAIS AM ORCHYMYN SY’N TERFYNU HAWLIAU A RHWYMEDIGAETHAU CYD-DDEILIAD CONTRACT OHERWYDD YMDDYGIAD GWAHARDDEDIG** | | | |
| *Mae’r ffurflen hon i’w defnyddio gan landlord i roi hysbysiad i gyd-ddeiliad contract o dan adran 230(2) o Ddeddf Rhentu Cartrefi (Cymru) 2016 fod y landlord yn credu bod y cyd-ddeiliad contract yn torri adran 55 o’r* *Ddeddf* *honno ac y bydd yn gwneud cais i’r llys am orchymyn sy’n terfynu hawliau a rhwymedigaethau’r cyd-ddeiliad contract hwnnw o dan y contract meddiannaeth.* | | | |
|  | | | |
| **Rhan A: Landlord** |  | | **Rhan B: Cyd-ddeiliad y Contract**  *Y mae’r landlord yn credu ei fod yn torri adran 55 o Ddeddf Rhentu Cartrefi (Cymru) 2016* |
| Enw:  Cyfeiriad: | Enw: |
|  | | | |
| **Rhan C: Annedd** | | | |
| Cyfeiriad: | | | |
|  | | | |
| **Rhan D: Hysbysiad o Fwriad i Wneud Cais am Orchymyn sy’n Terfynu Hawliau a Rhwymedigaethau’r Cyd-ddeiliad Contract o dan y Contract Meddiannaeth** | | | |
| Mae’r landlord yn credu eich bod chi, y cyd-ddeiliad contract a enwir yn Rhan B, yn torri adran 55 o Ddeddf Rhentu Cartrefi (Cymru) 2016 (ymddygiad gwrthgymdeithasol ac ymddygiad gwaharddedig arall).  Dyma fanylion y toriad:  *Rhowch y manylion yn glir.*  Mae’r landlord yn rhoi hysbysiad o’i fwriad i wneud cais i’r llys am orchymyn yn terfynu eich hawliau a’ch rhwymedigaethau o dan y contract meddiannaeth. | | | |
|  | | | |
| **Rhan E: Llofnod** | | | |
| Llofnodwyd gan y landlord, neu ar ei ran:  …………………………… | | Dyddiad:  …………………………… | |
| **Canllawiau i landlordiaid**  Rhaid hefyd i’r landlord roi hysbysiad i’r cyd-ddeiliaid contract eraill o dan adran 230(3) o Ddeddf Rhentu Cartrefi (Cymru) 2016 (**Ffurflen RHW33**) yn dweud bod y landlord yn credu bod y cyd-ddeiliad contract yn torri adran 55 o’r Ddeddf honno ac y bydd y landlord yn gwneud cais i’r llys am orchymyn sy’n terfynu hawliau a rhwymedigaethau’r cyd-ddeiliad contract hwnnw o dan y contract.  **Cyfyngiadau ar achosion yn dilyn yr hysbysiad hwn**  Caiff y landlord wneud cais i’r llys unrhyw bryd cyn diwedd y cyfnod o chwe mis sy’n dechrau â’r diwrnod y mae’r landlord yn rhoi’r hysbysiad hwn i’r cyd-ddeiliad contract a enwir yn Rhan B. | | | |
| **Canllawiau i ddeiliaid contract**  Mae’r hysbysiad hwn yn dweud wrthych fod eich landlord yn bwriadu dechrau achos i ddod â’ch meddiannaeth o’r annedd a nodir yn Rhan C i ben. Dylech ei ddarllen yn ofalus a gofyn am gyngor am eich amgylchiadau cyn gynted â phosibl.  Gall achos llys ddechrau yn union ar ôl i’r landlord ddarparu’r hysbysiad hwn i chi.  Os oes gennych unrhyw amheuon neu os oes arnoch angen cyngor ynghylch unrhyw agwedd ar yr hysbysiad hwn, dylech gysylltu â’ch landlord yn gyntaf. Gall llawer o broblemau gael eu datrys yn gyflym drwy eu codi’n syth. Os na allwch ddod i gytundeb â’ch landlord, efallai y byddwch am gysylltu ag asiantaeth gynghori (megis Cyngor ar Bopeth Cymru neu Shelter Cymru) neu gynghorwyr cyfreithiol annibynnol. Os ydych yn credu eich bod yn wynebu’r risg o fod yn ddigartref o ganlyniad i gael yr hysbysiad hwn, dylech gysylltu â’ch awdurdod lleol i gael cymorth. | | | |